|  |  |  |  |  |
| --- | --- | --- | --- | --- |
| Razred: 3. | Predmet: SPO | Ura: | Datum: | Učitelj: |
| **Sklop: GIBANJE IN SNOVI** | | | | |
| **Učna enota:** NEVARNE LASTNOSTI SNOVI  OZNAKE ZA NEVARNE LASTNOSTI SNOVI | | | | |
| **Cilji:**   * Razumejo pomen osnovnih oznak za nevarne lastnosti snovi. * Seznanijo se z nekaterimi nevarnimi snovmi, ki ogrožajo zdravje. | | | | |
| **Učne metode:** *verbalno tekstualna* – razlaga, razgovor, pripovedovanje, poslušanje, poročanje, branje, pisanje, opazovanje  *demonstrativno ilustracijska –* prikazovanje oz. demonstracija  *eksperimentalna* – eksperimentiranje  *izkustveno učenje –* igra, praktično delo | | | | |
| **Učne oblike:** frontalna, individualna, skupinska, delo v dvojicah | | | | |
| **Učni pripomočki/sredstva:** SDZ/92,embalaža gospodinjskih kemičnih sredstev, na katerih so oznake za nevarne lastnosti snoviU9o, da ade | | | | |
| **IZVEDBA UČNE URE** | | | | |
| * Nevarne snovi   Na mizi razstavimo prazno embalažo, ki ima oznake za nevarne lastnosti snovi. Projeciramo slike pralnih praškov, acetona, barve…  Vodimo pogovor.  Kaj je bilo v embalaži? Za kaj uporabljamo snov ali predmet, ki je shranjen v taki embalaži?  Kateri znaki so na embalažah? Ali poznate pomen katerega od znakov za nevarne lastnosti snovi?  Kje dobimo tak izdelek? Ali ga lahko kupimo v vsaki trgovini? Utemeljite odgovor.  Kaj je skupnega tem predmetom?  Zakaj imajo oznake za nevarne lastnosti snovi? Kako moramo ravnati z nevarnimi snovmi? Kam odlagamo embalažo s tako oznako?   * **SDZ, str. 92**   Preberejo drugi in tretji odstavek in si ogledajo slikovno gradivo.  Vodimo pogovor.  Kaj pomenijo znaki, ki jih vidite na slikah?  Kakšno nevarnost predstavlja snov, ki je v embalaži s tako oznako?  Zakaj je na taki embalaži navodilo, naj bo shranjena na takem prostoru, da ni dosegljiva otrokom?  Kaj pomeni jedko?  Vprašajte doma, če kdaj pogledajo, ali ima proizvod oznako za nevarne snovi.  *Aktivno vprašanje*  Predlagajo, kako bodo opravili nalogo.  Pripravijo načrt, npr.  kje bodo dobili znake,  kdo jim bo pomagal,  kako bodo predstavili znake, njihov pomen in pomen ravnanja ob njih …  Dogovorimo se, da bodo nalogo opravili za domače delo.   * Napo filmi   Na spletu si lahko ogledamo kratke filme Nevarnost: kemikalije! ...  Po ogledu posamezne epizode se z učenci pogovorimo o bistvenem in jim dodatno razložimo, če česa niso razumeli. Vodimo pogovor, npr.  Kaj ste videli v filmu?  Kakšna nevarnost je bila predstavljena?  Kako se pred njo zaščitimo?  Kje vse najdemo izdelke, ki lahko vsebujejo nevarne snovi? | | | | |